Moja sreča

Moja sreča je v VDC Tolminu. V VDC-ju imam prijatelje in varuhe, ki dobro skrbijo za nas. Srečna sem, ko grem v kino gledališče in na obisk k sestrični. V delavnici delam različno proizvodno delo. Srečna sem, da sem zdrava. V bivalni enoti, v hiši, sem srečna. Tam kuham, perem, likam in pospravljam sobo. Varuhi so zelo dobri do nas. Samostojno grem v trgovino in na banko. Z Janjo grem tudi po nakupih. Zelo dobro se razumeva in sva prijateljici. Včasih grem tudi v Bovec na pokopališče. Tam sta pokopana mama in tata. Tudi v domačo vas, Kal- Koritnico, grem obiskat prijatelje in sosede. Vsako nedeljo grem k maši. Če imam težavo, se z varuhi pogovorimo. Takoj pomagajo. Želim jim veliko sreče, zadovoljstva in ljubezni. Zdaj ko sem v Tolminu, sem bolj odprta, samozavestna in srečna. Pomagam drugim uporabnikom. Zaljubljena še nisem, sem pa vesele narave.

 Darja, VDC Tolmin